Source: https://e-justice.europa.eu/content_specialised_courts-19-ro-es.do?clang=sk&mtContentRequested=1
Timestamp: 2020-02-29 05:01:07+00:00

Document:
Špecializované súdy - Rumunsko
Na tejto stránke sa nachádzajú informácie o Rumunských špecializovaných súdoch
Brašovský tribunál pre maloletých a rodinné veci (Tribunalul pentru Minori şi Familie)
Tribunál pre maloletých a rodinné veci so sídlom v Brašove sa zaoberá prípadmi trestných činov, ktoré spáchali maloletí alebo ktoré boli spáchané na maloletých. Pred zriadením tohto súdy riešil tieto veci Brašovský tribunál.
Špecializovaný tribunál mesta Kluž (Tribunalul Specializat Cluj),
Špecializovaný tribunál mesta Mureš (Tribunalul Specializat Argeș),
Špecializovaný tribunál mesta Argeš (Tribunalul Specializat Argeș).
Právomoc vojenských súdov je stanovená v Trestnom poriadku. Každý vojenský súd má štatút vojenskej základne.
Hierarchické usporiadanie vojenských súdov je takéto:
Na vojenských súdoch pôsobia vojenskí sudcovia, úradníci, archivári a ostatní zamestnanci.
Vojenské tribunály ako najvyššie súdy prvého stupňa môžu rozhodovať o prípadoch týkajúcich sa trestných činov, ktorých sa dopustili vojenskí pracovníci po hodnosť plukovníka vrátane, a o prípadoch špecificky stanovených v právnych predpisoch.
Vojenský odvolací súd v Bukurešti rozhoduje vo veciach:
ako súd prvého stupňa rieši veci týkajúce sa trestných činov proti bezpečnosti štátu: vlastizrada, vlastizrada prezradením tajných štátnych spravodajských informácií, vlastizrada napomáhaním nepriateľovi, činy proti ústavnému poriadku, nepriateľské činnosti proti štátu, špionáž, útok ohrozujúci národnú bezpečnosť, útok proti spoločenstvu, zneužitie verejných prostriedkov, skresľovanie skutočností, vojnová propaganda, poškodzovanie štátnych záujmov, sprístupnenie informácií, ktoré ohrozuje národnú bezpečnosť, trestné činy proti osobám, na ktoré sa vzťahuje medzinárodná ochrana, neodsúdenie trestných činov proti bezpečnosti štátu spáchaných vojenským personálom, trestné činy týkajúce sa národnej bezpečnosti Rumunska podľa osobitných zákonov spáchané vojenským personálom, trestné činy spáchané sudcami vojenských súdov a vojenskými prokurátormi z vojenských prokuratúr pri týchto súdoch, trestné činy spáchané generálmi, maršálmi a admirálmi a žiadosti o vysídlenie, ako to ustanovuje zákon,
ako odvolací súd rieši odvolania proti rozsudkom vyneseným vojenskými tribunálmi na prvom stupni,
rozhoduje o sporoch o právomoc medzi vojenskými tribunálmi v rámci svojej oblasti príslušnosti a o odvolaniach podaných proti rozsudkom vyneseným týmito tribunálmi v súlade so zákonom.
Ústavný súd má deväť sudcov vymenovaných na funkčné obdobie deviatich rokov, ktoré nie je možné predĺžiť alebo obnoviť. Troch sudcov vymenúva poslanecká snemovňa, troch sudcov senát a troch sudcov prezident Rumunska. Sudcovia Ústavného súdu volia predsedu Ústavného súdu tajným hlasovaním na funkčné obdobie troch rokov. Na Ústavnom súde sa každé tri roky vymení tretina sudcov.
rozhoduje o ústavnosti zákonov pred ich vyhlásením, a to na odporúčanie buď prezidenta Rumunska, predsedu niektorej z dvoch komôr parlamentu, vlády, Najvyššieho kasačného a odvolacieho súdu, ombudsmana, alebo minimálne 50 poslancov alebo minimálne 25 senátorov, a ex officio v prípade iniciatív, ktorými sa navrhuje revízia ústavy,
Online sú k dispozícii tieto právne databázy:
Najvyšší kasačný a odvolací súd uverejňuje svoju judikatúru na svojom webovom sídle,
Súd uverejňuje prehľad svojich rozsudkov na súdnom portáli. Pozri napríklad prehľad rozsudkov Odvolacieho súdu v Bukurešti
Právomoc súdov – Rumunsko
Posledná aktualizácia: 24/02/2020

References: súd 
 súd 
 súd 
 súd 
 súd 
 súd 

Súd